Larrede

Larrede (Lárrede en castellano) ye un lugar aragonés d'a provincia de Uesca situau en o municipio de Samianigo en a comarca de l'Alto Galligo y provincia de Uesca. Pende de l'arcipestrau de Samianigo, en a diocesi de Chaca y archidiocesi de Pamplona y Tudela.

A suya población ye de 21 habitants (2016).

 Cheografía 
O lugar de Larrede se troba situau a 822 metros d'altaria sobre lo livel d'a mar, a una distancia de 60 km d'a ciudat de Uesca, a capital d'a suya provincia.

 Demografía 

 Molimentos 
Destaca en Larrede a suya ilesia de Sant Pero de Larrede, construyida entre os anyos 1050 y 1060 y adedicada a Sant Pero, que ye la ilesia parroquial d'o lugar. Parroquias del Arciprestazgo de Sabiñánigo en o sitio web d'a Diocesi de Chaca. Representa l'eixemplo mas claro d'as ilesias romanicas de Sarrablo, a sobén clamadas d'estilo larredense, estando antimás una d'as ilesias mas importants d'o romanico aragonés. Ye Molimento Nacional dende 1931 (figura legal substituyida actualment por a consideración como Bien d'Intrés Cultural. Tien planta de cruz latina, a unica de totas as ilesias sarrablesas con ista caracteristica, y cinco finestretas ta lo sud (cuasi totas en tienen tres). Ye construyida en piedra picada chicota y poseye nomás que una sola nau dividida en cinco trampos, con una torre adosada con planta cuadrada, y se troba cubierta con una vuelta de canyón dende la reconstrucción que en 1933 se i fació, dirichida por l'arquitecto Francisco Íñiguez Almech. Iglesia de San Pedro de Lárrede en o sitio web d'o Sistema de Información del Patrimonio Cultural Aragonés.

Intresant en l'arquitectura popular de Larrede ye casa Isábal.

Sobre o camín que baixa enta Sant Chuan de Busa bi ye A Torraza, una torre defensiva situata en frent d'a torre d'Escuer, a l'atro canto d'a val. Dende istas dos torres s'alufra tot Sarrablo y s'emplegaban en a Edat Meya ta acucutar cuan veniban enemigos.

 Referencias 

 Vinclos externos 

*